Supersvømmerne Anders Vestergaard og Per Kristensen stod tirsdag aften i front i Arena Nord og fortalte om deres fantastiske svømmetur på 115 kilometer - foredraget blev dog afbrudt, da der udbrød brand i et elskab.

Tirsdag aften udbrød der brand i et elskab i Arena Nord, og det skete netop da de lokale svømmere Anders Vestergaard og Per Kristensen holdt foredrag i SparNord Lounge om deres vilde svømmerekord. En svømmerekord på 115 kilometer på 38 timer foretaget tilbage i august i år. De tog fortalte under overskriften "Verdens længste uafbrudte svømmetur" om deres bedrifter til fordel for Anja Lovens arbejde med heksebørn i Nigeria. Men branden satte en stopper for såvel foredrag som de aktiviteter, som gymnastikforenigen FG 90 havde gang i arenaen, da stedets alarm pludselig lød. Varslingssystemet fungerede og gæster i Arenaen blev ledt ud af huset, lyder meldingen fra Arena Nord.  I Arenaen opholdt FG 90 sig, mens der i SparNord Lounge var foredrag af Svømmerne Per og Anders, til fordel for Anja Lovens heksebørn. Der udvikledes sig en del røg i selve Arenaen, men Beredskabet fra hurtigt på stedet og fik branden under kontrol. Elskabet er det, som styrer lyset i Arenaen, så pt. skal der arbejdes ”sort” i den. - Der forestår nu et arbejde i at få fjernet røg og lugtgener, samt at få etableret en midlertidig løsning omkring lyset. Der er allerede folk i gang med arbejdet, så vi kan være klar til Blues Heaven festival på fredag, oplyser direktør Per Malmberg fra Arena Nord. Ingen mennesker kom noget til.